CELEX: 32019D1770
Language: sk
Date: 2019-10-23 00:00:00
Title: Vykonávacie rozhodnutie Komisie (EÚ) 2019/1770 z 23. októbra 2019, ktorým sa menia prílohy k rozhodnutiu 2006/766/ES, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamov tretích krajín a území, z ktorých sa povoľuje vstup lastúrnikov, ostnatokožcov, plášťovcov, morských ulitníkov a produktov rybolovu na ľudskú spotrebu do Únie [oznámené pod číslom C(2019) 7639] (Text s významom pre EHP)

24.10.2019   
               
               
                  SK
               
               
                  Úradný vestník Európskej únie
               
               
                  L 270/107
               
            
         VYKONÁVACIE ROZHODNUTIE KOMISIE (EÚ) 2019/1770
         z 23. októbra 2019,
         ktorým sa menia prílohy k rozhodnutiu 2006/766/ES, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamov tretích krajín a území, z ktorých sa povoľuje vstup lastúrnikov, ostnatokožcov, plášťovcov, morských ulitníkov a produktov rybolovu na ľudskú spotrebu do Únie
         
            
               [oznámené pod číslom C(2019) 7639]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 11 ods. 1,
         keďže:
         
                     (1)
                  
                  
                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (2), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).
                  
               
                     (2)
                  
                  
                     V nariadení (ES) č. 854/2004 sa stanovuje, že produkty živočíšneho pôvodu sa smú dovážať len z tretej krajiny alebo z časti tretej krajiny, ktorá je uvedená v zozname vedenom v súlade s uvedeným nariadením.
                  
               
                     (3)
                  
                  
                     V rozhodnutí Komisie 2006/766/ES (3) sa uvádzajú tie tretie krajiny, ktoré spĺňajú kritériá uvedené v nariadení (ES) č. 854/2004, a preto môžu zaručiť, že vývoz týchto produktov do Únie spĺňa hygienické podmienky stanovené v právnych predpisoch Únie, ktoré sú zamerané na ochranu zdravia spotrebiteľov.
                  
               
                     (4)
                  
                  
                     V prílohe I k uvedenému rozhodnutiu sa stanovuje zoznam tretích krajín, z ktorých je povolený vstup lastúrnikov, plášťovcov, ostnatokožcov a morských ulitníkov, a v prílohe II k uvedenému rozhodnutiu sa stanovuje zoznam tretích krajín a území, z ktorých je povolený vstup produktov rybolovu určených na ľudskú spotrebu. V týchto zoznamoch sa uvádzajú aj obmedzenia týkajúce sa takéhoto dovozu z určitých tretích krajín.
                  
               
                     (5)
                  
                  
                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a jej korunné dependencie aj od dátumu vystúpenia spĺňali podmienky stanovené v nariadení (ES) č. 854/2004, pokiaľ ide o vstup zásielok lastúrnikov, ostnatokožcov, plášťovcov, morských ulitníkov a produktov rybolovu na ľudskú spotrebu do Únie, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.
                  
               
                     (6)
                  
                  
                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo Veľkej Británie a Severného Írska a jeho korunné dependencie mali zahrnúť do zoznamov tretích krajín a území stanovených v rozhodnutí 2006/766/ES, z ktorých je povolený vstup lastúrnikov, ostnatokožcov, plášťovcov, morských ulitníkov a produktov rybolovu určených na ľudskú spotrebu.
                  
               
                     (7)
                  
                  
                     Prílohy I a II k rozhodnutiu 2006/766/ES by sa preto mali zodpovedajúcim spôsobom zmeniť.
                  
               
                     (8)
                  
                  
                     Toto rozhodnutie by sa malo uplatňovať od 1. novembra 2019, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Prílohy I a II k rozhodnutiu 2006/766/ES sa menia v súlade s prílohou k tomuto rozhodnutiu.
         
         
            Článok 2
            Toto rozhodnutie sa uplatňuje od 1. novembra 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa neuplatňuje.
         
         
            Článok 3
            Toto rozhodnutie je určené členským štátom.
         
         
            V Bruseli 23. októbra 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. EÚ L 139, 30.4.2004, s. 206.
         
            (2)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).
         
            (3)  Rozhodnutie Komisie 2006/766/ES zo 6. novembra 2006, ktorým sa ustanovuje zoznam tretích krajín a území, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu (Ú. v. EÚ L 320, 18.11.2006, s. 53).
      
      
         
            PRÍLOHA
            Prílohy I a II k rozhodnutiu 2006/766/ES sa menia takto:
            
                        1.
                     
                     
                        Tabuľka uvedená v prílohe I k rozhodnutiu 2006/766/ES sa mení takto:
                        
                                    a)
                                 
                                 
                                    Za položku týkajúcu sa Čile sa vkladajú tieto riadky:
                                    
                                                „GB
                                             
                                             
                                                SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA
                                             
                                             
                                                 
                                             
                                          
                                                GG
                                             
                                             
                                                GUERNSEY“
                                             
                                             
                                                 
                                             
                                          
                              
                                    b)
                                 
                                 
                                    Za položku týkajúcu sa Grónska sa vkladajú tieto riadky:
                                    
                                                „IM
                                             
                                             
                                                OSTROV MAN
                                             
                                             
                                                 
                                             
                                          
                                                JE
                                             
                                             
                                                JERSEY“
                                             
                                             
                                                 
                                             
                                          
                              
                  
                        2.
                     
                     
                        Tabuľka uvedená v prílohe II k rozhodnutiu 2006/766/ES sa mení takto:
                        
                                    a)
                                 
                                 
                                    Za položku týkajúcu sa Gabonu sa vkladá tento riadok:
                                    
                                                „GB
                                             
                                             
                                                SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA“
                                             
                                             
                                                 
                                             
                                          
                              
                                    b)
                                 
                                 
                                    Za položku týkajúcu sa Gruzínska sa vkladá tento riadok:
                                    
                                                „GG
                                             
                                             
                                                GUERNSEY“
                                             
                                             
                                                 
                                             
                                          
                              
                                    c)
                                 
                                 
                                    Za položku týkajúcu sa Izraela sa vkladá tento riadok:
                                    
                                                „IM
                                             
                                             
                                                OSTROV MAN“
                                             
                                             
                                                 
                                             
                                          
                              
                                    d)
                                 
                                 
                                    Za položku týkajúcu sa Iránu sa vkladá tento riadok:
                                    
                                                „JE
                                             
                                             
                                                JERSEY“